מהם ראשי התיבות של המושג OCD?
Obsessive–compulsive disorder
הפרעה טורדנית-כפייתית או טורדנות כפייתית (באנגלית: Obsessive–compulsive disorder; או בקיצור: OCD) היא הפרעה נפשית (נקראת לעיתים גם הפרעה של תפקוד המוח) המאופיינת במחשבות פולשניות, אובססיביות וטורדניות, ובביצוע פעולות טקסיות חוזרות להתמודדות עימן. מאפיין נפוץ של ההפרעה הוא החרדה הנגרמת לאדם בשל המחשבה הטורדנית, והקושי להסיח ממנה את הדעת עד לביצוע הפעולה הטקסית המתאימה. הקומפולסיות – שהן פעולות כפייתיות או מעשים טקסיים שהאדם מבצע – מאפשרות להפחית את החרדה ולהסיג את המחשבה הטורדנית לזמן מה, עד שבסופו של דבר, נפגעת איכות חייו של האדם בשל הזמן הרב שהוא מקדיש לביצוע הטקסים, או בשל החרדה הכבדה בהיעדרם. טיפול יעיל לטורדנות כפייתית יכול להיות מושג בעזרת טיפול התנהגותי קוגניטיבי (CBT), טיפול תרופתי או שילוב של שניהם.
OCD הן ראשי התיבות של המושג Obsessive–compulsive disorder.